ming030890/wiki-yue-high-quality huggingface dataset:
盈富基金

盈富基金（英文：Tracker Fund of Hong Kong，港交所：2800）係喺香港股票交易所買賣嘅交易所買賣基金，係香港交易所上市嘅一種投資信託，買賣方式同股票一樣，以500股為一手，股價大概係當日恆生指數點數除以1,000。

史
1998年8月，港股受到狙擊期間，香港政府動用外匯基金喺市場上買入股票托市。10月，香港政府成立外匯基金投資有限公司，為點樣沽售手上呢啲股票攞意見。11月，港府將呢啲股票以盈富基金嘅名義上市，分批放返出市場。
特區政府

香港特別行政區政府，中華人民共和國香港特別行政區嘅政府。1997年7月1號香港主權移交後成立，簡稱香港特區政府
澳門特別行政區政府，中華人民共和國澳門特別行政區嘅政府。1999年12月20號澳門主權移交後成立，簡稱澳門特區政府
新義州特別行政區政府，朝鮮民主主義人民共和國新義州特別行政區嘅政府。2002年9月12號成立，簡稱新義州特區政府
海南特別行政區政府，中華民國海南特別行政區嘅政府。1949年4月1號成立，簡稱海南特區政府，直到1950年5月1號海南島全境畀解放軍佔領為止
特古西加爾巴

特古西加爾巴（西班牙文：Tegucigalpa）係洪都拉斯首都。
特務傻的孖

《特務傻的孖》（英文：American Ultra）係套2015年嘅美國電影，2015年8月21號喺美國上畫。呢套戲嘅主角係謝西艾辛堡同埋姬絲汀史超域。
特務型戰

《特務型戰》（The Man from U.N.C.L.E.）係一部2015年美國動作間諜電影，由佳烈治做導演，改編1964年美高梅嘅英文同名電視劇。主演係亨利卡菲爾、Armie Hammer、艾莉西亞菲瑾德、Elizabeth Debicki、Jared Harris、曉·格蘭特。
特務戇J：神級歸位

特務戇J：神級歸位（英文：Johnny English Strikes Again）係一套2018年上畫嘅英國電影，係《特務戇J》同《特務戇J之救國大業》嘅續集。套戲由大衛哥爾執導，路雲雅堅遜、奧嘉古莉寧高、愛瑪湯遜主演。
特區

特別行政區，為咗特別嘅目的或者係區別於其他地方行政單位而去設立嘅地方行政機構，如香港特別行政區、澳門特別行政區。
經濟特區，係指一個國家政府特定設立經濟發展嘅區域，如深圳經濟特區。
特區 (縣級行政區)，中華人民共和國縣級行政區嘅一種，如貴州六枝特區。
國家綜合配套改革試驗區，或稱新特區，係中華人民共和國為實施包括經濟改革在內嘅一系列綜合配套改革實驗而選定嘅地區。
特定區，係指政府機關為特殊用途，喺既有嘅行政區劃上另外劃定管理嘅區域，如台灣嘅國家風景區、博愛特區。
華盛頓特區，美國嘅首都。
策扎爾·安東諾維奇·居伊

策扎爾·安東諾維奇·居伊係一個俄羅斯帝國作曲家、作家、軍官、鋼琴家、樂評人、工程師、評論家。
策略家

策略家（粵拼：caak3 loek6 gaa1；英文：Strategist），又或者叫策士，係軍人或者負責軍事行動嘅角色。擅長戰略、戰術或者打仗嘅理論家。
答得快 好世界

《答得快 好世界》（英文：Quiz Show）係香港無綫電視嘅問答遊戲節目，由張秀文、鄭衍峰主持，由2022年10月3號到10月19號禮拜一到三22:30到23:05喺翡翠台播出。節目復刻無綫電視唔同年代嘅經典問答遊戲節目。
獨山子區

獨山子區（維吾爾文：مايتاغ رايونى‎）係中國新疆克拉瑪依嘅一個市轄區。
獨木舟

獨木舟係種長而窄嘅艇，兩頭尖，舊時係用原條樹幹挖成，所以叫「獨木」。
獨島主權爭議

獨島主權爭議係大韓民國、朝鮮民主主義人民共和國、日本就獨島主權歸屬嘅爭議。目前喺呢個島嘅專屬經濟區內尚未發現任何石油等海底資源，而爭論起因主要來自漁業權。獨島而家由韓國實際控制，並喺靠近韓國海區內由大韓民國海洋警察廳進行監視，更建設直升機場、碼頭同埋燈塔等設施。每年韓國海警同海軍空軍會舉行1，2次嘅防禦演習。
獨木舟水球

獨木舟水球（英文：Canoe polo）係一種水上球類運動，結合咗水球同獨木舟嘅特性。每場比賽需要有兩支隊伍對賽，每隊派出五名球員比賽。球員控制住獨木舟喺指定嘅場區內比賽，以將個波射入對方嘅龍門為目標。每場比賽，入波比較多嗰隊為之贏。

比賽場地
獨木舟水球指定比賽場地為長度35米、闊度23米嘅靜水區域，可以喺泳池或者喺湖或河劃出比賽區域。
獨島

獨島（南韓稱呼）或者竹島（日本稱呼），係朝鮮海峽之間嘅一組島仔，喺日本海（南韓東海）西南西、韓國鬱陵島東南面。南韓同日本都主張有呢個島群嘅主權，但自二戰結束以嚟，獨島實際由南韓管轄。
1849年法國漁民捕鯨，曾經到過呢揸島，叫佢做 Le Liancourt，英文就叫做 Liancourt Rocks，而法文就叫 Rochers de Liancourt。
獨幕劇

獨幕劇（one-act play）係種戲，劇情一幕搞掂，唔幾好多有幾幕幾嘅戲。篇幅短，情節單純，結構緊湊，要求好快有衝突，無耐就做到高潮，跟住戛然而止。多數都唔分場，唔換布景。
獨料遺址

獨料遺址係欽廉地區嘅一笪新石器時代遺址，1978年着正式挖掘出在欽州那麗獨料村，出土有有肩石器，種類似出土喺廣東南、中、東部、海南、廣西南寧啲原始文化噶，所以有密切關係畀東南沿海啲原始文化；出土啲石鏟少而且上端砞角，但㞘底睇似南寧大石鏟。獨料遺址啲文化遺存着認爲同屬一隻時期，並着認爲受有石峽文化影響。獨料遺址表明當時農業已經有一定水平得作爲主要生產部門，兼有部分狩獵、採集；陶器圜㞘，製陶業有一定發展；啲人定居，而且進入了父系社會。
獨家旅行團

《獨家旅行團》（英文：Hot Spring Holidays）係一套由好好制作製作嘅遊埠節目，由王卓淇聯同張可盈、陳思穎、樂翊榆、卓淑貞主持。節目由2023年3月27號到4月7號，逢禮拜一到五 21:00-21:25，喺香港奇妙電視有限公司嘅HOY TV首播。節目會介紹大灣區嘅溫泉短線旅行團。
獨居老人

獨居老人，亦叫獨居長者，係指單身一人或者夫妻兩人孤獨居住嘅老人家，係現今社會問題之一。
獨居老人可能因喪偶或者無後代而獨居，亦可能因為仔女住喺其他地方而獨居。喪偶老人可以叫做鰥寡老人，而屬於後一種情況嘅老人家中國大陸又叫做空巢老人。隨住人口老化，空巢老人已經成為中國大陸社會問題之一，通常面臨比其他人嚴重心理問題。喺高齡化嘅日本，獨居老人同樣嚴重，甚至出現好多孤獨死事件。
喺西方，由於流行核心家庭，成年仔女好少同父母同住，老人獨居好常見。無仔女獨居長者一般處於社會弱勢，唔單只面對心理問題，經濟上亦往往面對困難。一啲獨居老人喺死咗幾日後先被發現。歐盟有對獨居長者嘅強制走訪制度，但係台灣等地依家仲未有噉嘅制度。

中國
空巢老人係指缺乏子女照顧嘅老人家，佢哋可以係單居或者夫妻雙居。中國大陸嘅空巢老人大致上可以分為三類，第一類係無仔無女無老伴嘅孤寡老人、第二類係有仔女同佢哋分開單住嘅老人，第三類就係仔女喺外地，好難成日返家鄉成日照顧佢哋。
國務院2017年公佈嘅《「十三五」國家老齡事業發展和養老體系建設規劃》指出，預計到2020年，全國60歲以上老年人口將會增加至2.55億人左右，獨居同空巢老年人將增加到1.18億人左右。隨住內地老齡人口不斷增長，空巢家庭亦會相應增加。

詞語辨析
古代「孤」同「獨」唔同義，例如《禮記‧禮運‧大同篇》：「故人不獨親其親，不獨子其子。使老有所終，壯有所用，幼有所長，鰥寡孤獨廢疾者皆有所養」當中「孤」係「幼年喪父或者父母雙亡」，即係孤兒；「獨」是「老而無子」。
獨山

獨山係中國貴州黔南下轄嘅一個縣，有2442平方公里咁大。
精液

精液係公嘅動物喺射精嗰陣由條脧射出嚟嘅液體，入面有大量精蟲，多數都係奶白色。
精明債券

精明債券（Octavenotes，精債）係種信貸掛鈎、結構性金融貨，摩根士丹利（Morgan Stanley）賣咗兩百幾億噉嘅嘢，用啲無向投資者公布嘅資產（風險高低都有）做抵押，包括藍籌大公司、大細國、CDO，基本原理係投資人幫大行做擔保，間中收下息，當其中抵押公司資產爆幾間，本金就會蝕一闕；幾間抵押資產摺埋爆煲，發行人有權強制甚至無償贖回，股民可能一個仙都攞唔返。如果想賣出，而家呢啲嘢市價跌幅高達99%。。
賣呢挺嘢嘅係大摩經空殼公司 Victoria Peak International Finance，發行章程雖然被證監會審批，但用咗好多財經行話，其中風險普通街坊難明解，抵押品評級係乜又要事後至知。
10-12系列嘅精債同雷曼兄弟掛鈎，一早爆咗；有投資者自己用6% 起賠點（en:attachment point）同6.75%止賠點（en:detachment point）計，15,16,17系列再爆一間零就玩完。
因為風險大，呢味嘢喺美國淨係准賣畀機構投資者，但香港證監會唔管，阿婆阿伯都買到，結果有人領嘢。
精武車站

精武車站係臺灣鐵路公司臺中線（山線）嘅一個鐵路車站。
精河

精河係中國新疆博爾塔拉一個縣，人口12萬。
精氨酸

精氨酸（英文：arginine）係一種α-氨基酸，亦都係20種普遍嘅自然氨基酸之一。
精彩日子

精彩日子（Glorious Days）係一隻香港賽馬馬匹，2007年喺澳洲出世，曾經喺2011-12馬季做咗香港最大進步馬匹。
精母

精母（粵拼：zing1 mou5；中古漢語拼音：cieng），係中古漢語聲母，屬齒音中嘅齒頭音，屬精組，係全清聲母。

擬音
因爲大多數嘅漢語、域外方音、對音中，精母大多發/t͡s/，所以學界一致擬爲/t͡s/。

上古來源
大部分學者都認爲精母字來自上古音嘅/t͡s/音，呢個音喺上古音到中古音嘅演變好穩定。亦有學者認為複輔音/st/都係佢嘅來源。

喺粵語嘅演變
精母喺標準粵語存古，聲調派陰聲調，對應嘅粵拼係z。
下面係一啲例字嘅古今音對比，第一欄例字，第二欄中古音（切韻），第三欄現代粵音：
對於會分平捲脷嘅粵語，精母屬平脷音，粵語嘅平捲分法係濟南型。喺吳川話，精母讀d（[t]），同捲脷音嘅z（[t͡s]）相對；喺梧州話，精母讀z（[t͡s]），同捲脷音嘅zh（[t͡ɕ]）相對。
調返轉頭，現代粵語嘅z來源自中古音嘅知、澄、從、章、莊、精、俟、邪、崇九母。

喺吳語嘅演變
精母喺吳語存古，對應嘅吳拼係ts，標準吳語分尖團音，精母屬尖音。

喺普通話嘅演變
精母喺普通話要分洪細，唔分尖團，洪音存古，對應嘅普拼係z，細音歸入團音，對應嘅普拼係j。

喺日文嘅演變
無論吳音漢音，都讀さ行。

喺韓文嘅演變
精母喺韓文存古，讀ㅈ。

喺越南文嘅演變
精母喺越南文變t，聲調派陰聲調。
真尼沙99

真尼沙99（英文：Niners Chemnitz）係德國真尼沙嘅職業籃球球會，依家打緊德國籃球甲級聯賽。
真後生動物

真後生動物（eumetazoa）喺生物分類上係動物界下嘅一個進化支，包括咗海綿動物以外嘅所有動物。
真山亞子

真山亞子，係日本嘅一個女藝人同埋配音員。
真崎航

真崎航（1983年7月20號—2013年5月18號）係日本㚻片演員，喺日本岩手縣盛岡市出世。2009年出道，曾經拍攝超過100部㚻片，重出版過寫真集，喺中國大陸、台灣、香港同埋泰國等地方擁有一定嘅知名度。
2013年5月18號因盲腸炎併發腹膜炎感染逝世。
磚片

磚片係平鋪而硬身嘅建築材料，通常用石頭或者陶瓷去整，鋪喺牆身或者天花嘅表面。
磨洲

磨洲（Mo Chau）係香港大埔區一島，喺赤門海峽，近銀洲，而家無人住喺上面。
維基同享有多媒體嘅嘢：Mo Chau
磚們港樓

《磚們港樓》（英文：Bricktalk）係香港MakerVille製作製作嘅家居資訊節目，由蔡宛珊、李昭南同米露迪主持，2022年4月23號到8月6號逢禮拜六20:00-20:30喺香港電視娛樂ViuTV播出。節目會講一啲香港住宅單位嘅家居設計。
磚牙

磚牙，磚一種，屋宇外邊，用來托住外牆裝飾。
英文叫佢做Corbel。
磨刀坑水庫

磨刀坑水庫 (廣州白雲)：喺廣東省廣州市白雲區。第個名係南湖或磨刀湖。
磨刀坑水庫 (廣州花都)：喺廣東省廣州市花都區嘅花山鎮入面，差唔多去到梯面鎮嗰頭。
磨刀坑水庫 (福州)：喺福建省福州市。
磨盤山碼頭

呢個碼頭因為近住磨盤山而改成噉嘅名。

史
碼頭喺1990年12月26號正式喐手起，1993年10月15號起好嗮。初期連同出入港公路（而家嘅桂磨路）3.07km同碼頭嗰6個泊位整咗出嚟。1997同2002年先後夾埋整多咗總共5個泊位。2000年俾交通部定做一級客運港口碼頭，2002年4月重成為以交通局做主體，喺灕江旅遊客運管理嘅一部分。

門票同注意事項
磨盤山碼頭搞嘅都係遊輪形式為主，條條路線凈開放行陽朔興坪渡口嗰邊嘅單向路線，唔辦去解放橋嗰頭，而且坐船一次都好貴下。每人次嘅費用：
石井雄輔

石井雄輔（1991年6月25號—）係日本足球員，司職前鋒，效力過藤枝MYFC。
石倚潔

石倚潔（1982年9月6號—），旅歐中國男高音歌唱家。喺日本東邦音樂大學（日文：東邦音楽大學）畢業。2018年，以代班出品人身份參加湖南衛視美聲綜藝節目《聲入人心》。

人物經歷
佢喺上海市東部張江鎮出世（依家係浦東新區嘅一部分）。1997年開始學聲樂。2002年，佢報考上海音樂學院，但由於落榜，於是去日本留學。2006年，以好好嘅成績喺東邦音樂大學（日文：東邦音楽大學）畢業，入讀該校研究生院。之後以特別進修生身份去咗奧地利留學，喺格拉茨音樂學院讀書。
2007年，佢喺歐洲唔同地方搞咗國際聲樂大賽上再次受到關注。2008年起，喺歐洲嘅歌劇舞台開始活躍。
2009年，石倚潔參加意大利「羅西尼歌劇節」。喺阿爾貝托·采達（英文：Alberto Zedda）嘅建議下，佢被揀做《歐利伯爵》嘅主角。
2012年7月18號，喺日本搞咗首場個人演唱會。
2018年3月14號，喺國家大劇院出演多尼采蒂歌劇《軍中女郎》男主角托尼奧嘅石倚潔喺唱詠嘆調《多麼快樂的一天》（Ah! mes amis, quel jour de fête... Pour mon âme）嗰陣唱出九個高音C，返場演唱呢隻歌嗰陣仲唱嗮10個高音C，呢次令佢喺中國互聯網上嘅知名度大大增加。同年11月，石倚潔以代班出品人身份參加湖南衛視美聲綜藝節目《聲入人心》。2019年4月12號，佢做龔琳娜嘅幫唱嘉賓參加湖南衛視《歌手2019》總決賽。
石偉雄

石偉雄（英文：Shek Wai Hung，1991年10月10號—），係香港男子體操運動員，2010年起開始參加國際賽。佢喺2018年亞洲運動會代表香港喺男子跳馬攞到金牌。佢喺2024年巴黎奧運男子跳馬資格賽，兩跳後得到14.099分，最後入唔到決賽。
佢細個喺彩雲邨長大。佢嘅前女友係藝人植詠珊。
石俊

石俊（英文：Harjit Singh Sajjan，1970年9月6號—）係加拿大自由黨政治人，現任下議院議員、國防部長。佢係錫克教徒。
石井謙伍

石井謙伍（1986年4月2號—）係日本足球員，司職前鋒，效力北海道札幌岡薩多。
示拿嘅詠唱

《示拿嘅詠唱》（英文：Chants of Sennaar）係一隻 2023 年出嘅解謎電子遊戲，隻遊戲係要玩家對幾種唔同嘅虛構語言文字做翻譯，藉此嚟解謎。
示波器

示波器係種測量電壓波形動態嘅儀器，多數都有個熒光幕去顯示。
示範單位

示範單位係地產發展商賣住宅單位嗰陣將要賣嘅單位用一比一比例搭建出嚟嘅場景，等買家可以親眼睇到個單位係點樣。呢個安排多數出現喺賣樓花而未有現樓嘅情況。
示範單位可以分做兩類：一類係同交樓標準一樣嘅「清水房」，有啲係乜裝修都無，另外一啲係發展商會包埋一啲裝修同傢俬電器，隨單位附送；另一類係已經模擬有晒全套裝修同傢俬電器嘅「化妝房」，當中嘅裝修同傢俬電器並唔係隨單位附送嘅。
社交媒體

社交媒體（social media）係網友用來自己作嘢、分享「打卡」行跡、吹水嘅社區網絡平台。佢同大眾傳媒唔同，作同睇嘅可以雙向交流，通過留言，大家感覺似朋友，聚集結成社群。社交媒體用文字、圖像、音樂同埋拍片，或轉載第啲人嘅進行交流。出名社交媒體包括博客、vlog、博客、維基百科、Facebook、Instagram、噗浪、Twitter、Google+、網上論壇、Snapchat。
社交媒體營銷

社交媒體營銷（social media marketing）係市場學上嘅一個概念，指透過社交媒體做營銷。
示現

示現係種修辭手法，即係指將過去、未來、或者無法親眼睇到嘅事物，利用想像力，憑住文字嘅描述，將意象呈現喺讀者面前。示現可以分成追述示現、預言示現、懸想示現三種。

分類
追述示現：將過去發生咗嘅事物，由回憶、追念嘅方式描述，憑想像力，寫到好似喺眼前發生噉。
預言示現：將未來可能會發生嘅事情，憑想像力，寫到好似喺眼前發生噉。
懸想示現：將想像嘅事物（包括喺現實生活當中冇可能發生嘅狀況），寫到好似真係喺眼前發生噉。懸想示現同時間嘅過去或未來冇關。
社交媒體騙案

社交媒體騙案（英文：Social Media Deception）係通過社交媒體識網友去呃人錢嘅一種詐騙手法。

手法
呃人嗰個有機會犯法去攞人哋社交媒體個戶口名、電郵地址同密碼，跟住冒充佢登入社交媒體，仲會搵佢聯絡人簿上面嘅朋友，搵藉口要對方幫佢買點數卡或增值卡，仲要人哋講埋卡上面嘅序號同密碼，一得手就失聯。
受害人都有機會經社交媒體識呃人嗰個，佢要求同畀人呃嗰個見面嗰陣，會搵藉口同佢借手機，跟住就走佬，又或者要人哋俾保證金先（通常係叫佢哋買點數卡或增值卡，仲要人哋講埋卡上面嘅序號同密碼），話咁先保得住佢自己條命。
社交推斷遊戲

社交推斷遊戲係遊戲類型一種，指遊戲重點在於要玩家透過同第啲玩家互動，搵出呢啲玩家可能隱藏緊嘅資訊，例如係要搵出對方嘅真實身份呀噉。社交推斷遊戲主要考社交同呃人嘅能力，睇玩家識唔識憑對方行為判斷「對方意圖係乜」以及「對方係咪值得信任」。
社交推斷遊戲可以以電子遊戲嘅形式嚟玩。

作品
睇埋：Among Us
《Among Us》（粵譯：喺我哋之間）係一隻幾出名嘅電子社交推斷遊戲，由美國遊戲開發者 InnerSloth 創作。喺依隻遊戲裡便，每場對局會有大約 4 至 15 位玩家，當中有 1 至 3 位扮演冒名者（或者叫鬼），而其餘嘅就扮演一架太空船嘅船員。船員唔知邊個係冒名者，冒名者嘅目的係要暗中殺晒所有嘅船員，而船員嘅目的就係要完成晒佢哋手上嘅工作（維修太空船嘅設備、清理太空船嘅垃圾... 等等）。冒名者有能力殺死身邊嘅船員同埋搞破壞（例如係熄咗船上嘅燈佢），而船員發現同伴屍體或者睇到可疑嘅嘢（例如目擊其中一名「船員」殺人）嗰陣，可以要求開會以及喺會上投票決定係咪要將其中一位船員殺死——順利嘅話，佢哋想殺嗰位「船員」就正正係冒名者。如果冒名者成功殺死船員，殺到船員數量等如冒名者嘅數量，噉就算係冒名者贏，而如果船員成功投出晒所有嘅冒名者（搵出冒名者隱藏緊嘅資訊），或者成功做晒所有任務，就算係船員贏。
亦可以睇睇喺華人社群裡便頗受歡迎嘅《狼人殺》。

連結
潛行遊戲：都係一種講求要呃人同做鬼祟嘢嘅遊戲類型。
（英文） 社交推斷遊戲，電視橋段網
社交智能

社交智能（英文：Social intelligence）係多元智能理論下人類智能嘅其中一種，指一個人社交嘅能力。
真理報

真理報（俄文：Пра́вда）喺1912年5月5號創刊，前身係托洛茨基1908年10月3號喺維也納創辦嘅同名報紙，係1918年至1991年蘇聯共產黨中央委員會嘅機關報。
真田廣之

真田廣之（粵拼：zan1 tin4 gwong2 zi1，1960年10月12號—），係日本嘅一個男藝人同埋演員。
真海豚屬

真海豚屬（學名：Delphinus）係鯨目海豚科嘅其中一個屬。
真獸亞綱

真獸亞綱係哺乳動物之中嘅一個亞綱。英文名Eutheria係源自希臘文eu-（良好發展）同ther（野獸）。係湯瑪士·赫胥黎響1880年創造出嚟，佢話呢個字係包含所有有胎盤嘅哺乳動物。有人話佢哋應該將後獸亞綱（例子：袋鼠）歸納同一組，但兩者有明顯分別，所以一直分開兩組。
現時發現到最早嘅有胎盤動物命名為Eomaia scansoria係喺白堊紀時期嘅中國裏面被發現。所有真獸亞綱嘅動物可以喺地球上任何地方都可以見到。
真災章

真災章係伊斯蘭教典籍《可蘭經》入面嘅第69章（蘇拉）。
真理融貫論

真理融貫論（英文：coherence theory of truth）係種知識論相關觀點。
根據呢種睇法，如果一個信念要算係「有理據」，個信念一定要屬於一套「內部一致」嘅信念系統。
真理之口

真理之口（La Bocca della Verità）係一個大理石雕刻，好似人嘅樣，喺意大利羅馬希臘聖母堂嘅門廊。爾個雕塑認為係1世紀古羅馬嘅嘢，或者係一個蓋，又可能係一個神。
真理之口喺中世紀成為測謊機。中世紀嘅人信有人講大話，佢隻手伸入個口會俾真理之口咬住。喺17世紀，佢被放咗喺希臘聖母堂。
真深好玩

《真深好玩》係香港有線寬頻開電視製作嘅飲食節目，由朱智賢同孫慧雪主持。節目由2024年7月13號到8月24號，逢禮拜六21:00-21:30，喺HOY TV首播。節目會介紹廣東深圳嘅特色餐廳同美食。

節目調動
2024年7月27號、8月3號同10號：由於直播《奧運HOY TV：黃金直擊》，所以停播一次。
約翰·彭德里

約翰·彭德里爵士（英文：Sir John Pendry，1943年7月4號—）係英國物理學家。佢係凝態物質學專家，以發明「完美」平面透鏡同埋首個隱形斗篷嘅研究聞名。
約翰·文森特·阿塔納索夫

約翰·文森特·阿塔納索夫係一個美國物理學家、發明家、大學教員、數學家、電腦科學家、工程師。
約翰·彭伯頓

約翰·彭伯頓（英文：John Stith Pemberton；1831年7月8號—1888年8月16號）係一個美國藥劑師兼化學家，亦係可口可樂嘅發明人。
約翰·愛德華·克里斯托弗·希爾

約翰·愛德華·克里斯托弗·希爾係一個英國史學家。
約翰·戈特弗里德·赫爾德

約翰·戈特弗里德·赫爾德（Johann Gottfried Herder，1744年8月25號—1803年12月18號）係個德國哲學家，亦係啟蒙時期狂飆突進運動嘅其中一位代表人物。
約翰·巴瑞

約翰·巴瑞係一個英國、美國作曲家、音樂家、詞曲作家、電影評分作曲家。
約翰·巴甸

約翰·巴甸（John Bardeen，1908年5月23號—1991年1月30號）係美國物理學家，唯一一人攞過兩屆諾貝爾物理學獎。
約翰·德萊頓

約翰·德萊頓（英文：John Dryden，1631年8月9號—1700年5月12號）係一個英格蘭王國劇作家、翻譯、詩人、文學評論家、作家。
紅莧菜

紅莧菜（Amaranthus  tricolor）係莧屬嘅一種菜，盛產溫帶地區，歐洲地方用嚟做盆栽，東亞地方用嚟當菜食。
紅菜頭汁

紅菜頭汁，係用紅菜頭榨出嚟嘅果汁嘢飲，有降血壓功效，所以畀人當做健康嘢飲。
紅葉瀛風

《紅葉瀛風》（英文：Travelling With Koyo）係香港電視廣播有限公司製作嘅遊埠節目，由楊思琦、溫家偉、湯寶珍主持。節目喺2011年1月10號到1月21號，逢禮拜一到五22:30-23:00於翡翠台及高清翡翠台播放，共10集。呢個節目介紹日本東北七個縣（青森縣、山形縣、新潟縣、宮城縣、福島縣、秋田縣、岩手縣）嘅自然景物同傳統文化，亦重點展示各地紅葉景色。
紅蓮華

《紅蓮華》（粵拼：hung4 lin4 waa4，日文：紅蓮華／ぐれんげ Gurenge）係日本女歌手LiSA嘅第15隻單曲，喺2019年7月3號由SACRA MUSIC發賣。呢首歌亦係電視動畫《鬼滅之刃》嘅片頭歌。
紅菜頭

紅菜頭，菜一種，草一種，拉丁學名Beta vulgaris，又叫甜菜，廣東話叫甜紅蘿蔔，白字寫甜紅蘿白。主要食佢嘅根，菜可以當菜食。紅菜頭可以煉糖，係熱帶甘蔗之外嘅煉糖材料。
英文稱之為beet，根叫beetroot。
紅菜頭有變種叫豬乸菜。

特徵
紅菜頭是兩年生嘅草本植物，莖有1-2米高，葉長5-20厘米；花細，綠色，每朵直徑得3-5毫米，5塊花瓣。果實係球狀；根為肉質塊根，大概呈圓錐形，有紅色、紫色等等。
紅菜頭一般係喺氣候涼爽嘅地方栽種。

用途
紅菜頭喺西方會畀人直接當菜食。好似俄羅斯有一款「紅菜湯」，就係用紅菜頭嚟整。
古時嘅西方會攞紅菜頭嚟做藥。羅馬帝國會用紅菜頭醫便秘同發燒，又用紅菜頭葉當膠布咁醫外傷。中世紀歐洲重用紅菜頭根解決消化系統同埋循環系統疾病。
第2屆香港區議會選舉

2003年香港區議會選舉係香港特別行政區成立後嘅第二屆香港區議會選舉，響2003年11月23號舉行。呢次選舉會重選香港十八區區議會一共400個議席。
呢屆區選，泛民主派食正七一效應條水，當中民主黨贏得95個區議會民選議席，係呢屆區選嘅大贏家，而且，民主黨、民協、前綫、街工、元朗天水圍民主陣線、公民起動、中西區民主力量、職工盟所屬嘅泛民主派喺400個區議會民選議席入面，贏咗198個，反而民建聯就力撐香港基本法第23條立法，只係贏得62個區議會民選議席，但係民建聯同埋公民力量、自由黨、港進聯、勞聯所屬嘅建制派亦都贏到201個，所以建制派仍然喺全港嘅區議會民選議席入面過半。
第2屆阿富汗總統選舉

第2屆阿富汗總統選舉響2009年8月20號舉行。

結果
阿富汗原本宣佈卡爾扎伊以壓倒優勢贏到第一輪選舉，唔使進入第二輪投票。但係反對派指責首輪投票入面存在舞弊行為。響反對派抗議同埋國際社會關注之下，卡爾扎伊話肯同阿卜杜拉阿卜杜拉（英文：Abdullah Abdullah）參加第二輪投票。但阿卜杜拉阿卜杜拉響11月1號宣佈退出選舉，阿富汗選舉委員會隨即宣佈取消第二輪投票。

後續
阿富汗總統卡爾扎伊響確定贏出連任之後首次發表講話，話會嚴厲打貪污擊腐敗行為。重話，貪污腐敗已經損害國家同政府聲譽。
第2次加泰隆尼亞獨立公投

第2次加泰隆尼亞獨立公投響2014年11月9號舉行。
第2屆蒙古國總統選舉

第2屆蒙古國總統選舉喺1997年5月18號舉行，結果係蒙古人民黨嘅那楚克以62.5％贏出。呢次選舉投票率係85.1％。
第2屆香港立法會選舉

2000年香港立法會選舉係香港特別行政區成立之後嘅第二屆立法會選舉，會選過全部60個議席。呢一屆會選24個地方直選議席、30個功能界別議席同6個選舉委員會議席。
第2屆香港舞台劇獎

第2屆香港舞台劇獎頒獎禮，喺1993年舉行。
第2屆越南國會選舉

第2屆越南國會選舉喺1981年4月26號喺越南度舉行。
呢次選舉只有越南祖國陣線出嚟選而且係唯一嘅執政黨。呢屆選舉投票率係98.0％。

結果
結果係由越南祖國陣線納晒所有議席。
第2屆香港行政長官選舉

2002年香港行政長官選舉係香港特別行政區嘅第二屆行政長官（特首）選舉。皆因得董建華一位候選人，所以自動當選，唔使投票。
知名町

知名町（日文：知名町／ちなちょう China chō */?，琉球文：知名／ジンニャ Jinnya）係日本鹿兒島縣大島郡嘅一個町。
知否知否

《知否知否》係電視劇《知否？知否？應是綠肥紅瘦》嘅主題曲。呢隻歌由李清照同張靖怡填詞，劉炫豆作曲同編曲，劉靖同楊宇監製，郁可唯同胡夏演唱。呢隻歌以單曲形式喺2018年12月27號由北京世紀中騰有限公司發行。

簡介
呢隻歌收錄喺《知否知否應是綠肥紅瘦 電視劇原聲帶》。呢隻歌有一部分係改編自宋代詩人李清照《如夢令·昨夜雨疏風驟》一詞。

歌詞
以下係抽取李清照《如夢令·昨夜雨疏風驟》嘅歌詞：
昨夜雨疏風驟，濃睡不消殘酒。試問卷簾人，卻道海棠依舊。知否，知否？應是綠肥紅瘦。
矢野貴章

矢野貴章（1984年4月5號—）係日本足球員，司職後衞，日本足球代表隊前成員。

日本足球代表隊
矢野貴章喺2007年到2010年間爲日本隊出場19次，入咗2球。佢代表日本參加過2010年FIFA世界盃。
矢野隼人

矢野隼人（1980年10月29號—）係日本足球員，司職前鋒，效力過東京綠茵，甲府風林，及FC刈谷。
知否知否應是綠肥紅瘦 電視劇原聲帶

《知否知否應是綠肥紅瘦 電視劇原聲帶》係中國大陸電視劇《知否？知否？應是綠肥紅瘦‎》嘅原聲帶音樂。喺2019年1月16號由正午陽光發行。

簡介
呢隻碟收錄咗56個曲目。

曲目
呢個表唔完整，歡迎加料。
知否知否（胡夏、郁可唯）
當歌（葉炫清）
如夢令
換
只問你肯不肯
知否知否（女聲版）
知否知否（男聲版）
蘭
明蘭 主題1
仁愛 主題2
磨礪 主題3
怡然自得
執著
傾訴
糾結
開朗
輕柔
相識相知
牽掛
回憶
矢野米高

矢野米高（1979年1月22號—）係日本足球員，司職前鋒，效力過神戶勝利船，水戶蜀葵，及鳥棲砂岩。
聯華食品

聯華食品係臺灣一間食品公司，1951年由李國衡創立，旗下品牌包括Viva萬歲牌、可樂果、元本山、卡迪那、荷卡廚坊、滿天星等。
佢地亦係台灣是統一超商鮮食產品嘅主要供應商。
聯賽盃

聯賽盃（League Cup）係一項足球淘汰制盃賽，好多地方嘅聯賽賽會都會舉辦，通常係畀職業足球聯賽嘅球隊參加。
聯運街

聯運街（英文：Luen Wan Street），係香港九龍旺角嘅一條馬路，由亞皆老街同染布房街交界開始，去到洗衣街同弼街交界。條街主要服務旺角東站同新世紀廣場。
聯邦地產

聯邦地產有限公司（前股票編號：A股0077，B股0228）係會德豐地產有限公司旗下公司之一。
股份喺1947年上市，聯邦地產嘅主要資產係干諾道中嘅國際大廈同聯邦大廈（中保集團大廈同永安大廈前身）。1970年代做會德豐主席約翰·馬登用發新股方法收購張玉良嘅聯邦地產，令馬登家族喺會德豐嘅大股東嘅位讓畀張玉良。間接引發日後嘅會德豐收購戰，其後2000年6月15日宣佈，將A股同B股合併為一，符合番提高效益。到咗2003年，會德豐地產（港交所：0049）宣佈私有化咗佢後，退出香港股市。
聯邦

聯邦係種政治體制，由兩個或者更多嘅政治實體（聯邦成員）組成一個主權國，由美國第一個用。聯邦成員可以有自己嘅立法、行政、司法機關，但部份嘅權集中喺中央政府（聯邦政府）。
呢篇聯邦係政治類嘅楔位文章，未完成；麻煩你幫手加下料，充實佢。
聯邦主義

聯邦主義（英文：Federalism）係一種政治哲學，係國家政府同地區政府分享憲制上嘅主權，以及擁有不同事項嘅管轄權嘅政治體系。
呢篇聯邦主義係政治類嘅楔位文章，未完成；麻煩你幫手加下料，充實佢。
聖思道二世

聖思道二世（St. Sixtus II，又譯聖西斯篤二世，215年—258年8月6號）係羅馬天主教第24任教宗，257年到258年在位。
聖思維一世

聖思維一世（St. Sylvester I，又譯聖西爾維斯特一世，—335年12月31號）係羅馬天主教第33任教宗，314年到335年在位。
聖德範一世

聖德範一世（St. Stephen I，又譯聖斯德望一世，200年—257年8月2號）係羅馬天主教第23任教宗，254年到257年在位。
聖德宜

聖德宜（St. Dionysius，又譯聖狄約尼削，200年—268年12月26號）係羅馬天主教第25任教宗，259年到268年在位。
聖德肋撒醫院

聖德肋撒醫院（St Teresa's Hospital）係香港一間私立醫院，嚮九龍馬頭圍太子道327號，由法國沙爾德聖保祿女修會嚮1940年創立，市民叫佢做「法國醫院」或「九龍法國醫院」。
香港島銅鑼灣嘅聖保祿醫院，又叫「香港法國醫院」，係同一機構搞嘅，可以算做姊妹醫院。

建築
聖德肋撒醫院建築物包括北座、南座、東座，同埋2002年12月起好嘅新院大樓。
聖思道三世

聖思道三世（St. Sixtus III，又譯聖西斯篤三世，—440年8月18號）係羅馬天主教第44任教宗，432年到440年在位。
聖德吾一世

聖德吾一世（St. Adeodatus I，—618年11月8號）係羅馬天主教第68任教宗，615年到618年在位。
聖思道一世

聖思道一世（St. Sixtus I，又譯聖西斯篤一世，75年—125年4月3號）係羅馬天主教第7任教宗，115年到125年在位。
聖彼得堡辛尼特足球會

聖彼得堡辛尼特足球會（俄文：Футбольный клуб «Зенит» Санкт-Петербург，簡稱辛尼特）係俄羅斯聖彼得堡一間職業足球會。辛尼特喺1925年成立（有俄羅斯消息來源指係1914年），係而家16支俄超球隊中嘅一支。佢攞過1984，2007，2010，2011-12，2014-15，2018-19球季嘅蘇聯同埋俄羅斯聯賽冠軍。而在歐洲賽場上嘅最好成績係喺2007–08年歐洲足協盃擊敗格拉斯哥流浪奪得冠軍，並喺2008年歐洲超霸盃擊敗曼聯奪得冠軍。
磯貝龍乎

磯貝龍乎，原名磯貝龍虎，係日本嘅一個男藝人同埋演員。
磯野貴理子

磯野貴理子 ，係日本嘅一個女演員。

拍過嘅作品一覽
呢個表唔完整，歡迎加料。
磯江太勢

磯江太勢（1997年4月19號—）係日本足球員，司職中場，效力鳥取飛翔。
磯部弘

磯部弘 ，係日本嘅一個男配音員。

配音作品一覽
呢個表唔完整，歡迎加料。
磯鷸

磯鷸（粵拼：gei1 wat6，學名：Actitis hypoleucos）係鴴形目鷸科磯鷸屬嘅其中一個物種。

特徵
體長廿厘米，喙短，尾長翼短。上身啡色，飛羽近黑；下身白色，心口側面有笪啡灰色嘅斑。

嘢食
主要食昆蟲同軟體動物。
磯谷郡

磯谷郡係日本北海道後志支廳嘅一個自治郡，轄下有1町。
蘭越町
磯野修久

磯野修久（1974年1月8號—）係日本足球員，司職中場，效力過橫濱水手，及水戶蜀葵。
磯谷廉介

磯谷廉介（1886年9月3號—1967年6月6號）係日本軍人，香港日治時期第1任香港總督。
耀興道

耀興道（英文：Yiu Hing Road），係香港香港島筲箕灣嘅一條馬路，係筲箕灣半山嘅耀東邨嘅主要道路。
耀舞長安

《耀舞長安》（粵拼：jiu6 mou5 coeng4 on1；英文：House of Harmony and Vengeance），前名《樂府藏龍》（樂讀岳；ngok6 fu2 cong4 lung4），係香港無綫電視製作嘅古裝電視劇，由歐陽震華、鍾嘉欣、胡杏兒同麥長青領銜主演，監製張乾文。呢套劇用唐代樂府做主題。
老人葵

老人葵（粵拼：lou5 jan4 kwai4；學名：Washingtonia filifera），又叫華盛頓棕櫚、華盛頓椰子、華棕（waa4 zung1）、絲葵（si1 kwai4）、加州蒲葵（gaa1 zau1 pou4 kwai4），係棕櫚科絲葵屬嘅常綠喬木，原產美國加州南邊，而家喺美國加州同亞利桑那州、墨西哥北邊近下加利福尼亞半島、中國嘅兩廣、海南、香港、澳門、福建同臺灣南邊、南亞嘅熱帶地區、西亞同北非嘅沙漠邊都可以搵到。

樣
樹一般超過25m高，樹幹超直但基部唔膨大，近基部直徑大概75～105cm；頂部比較幼，俾好多黕落嚟啲枯葉擋住，有明顯嘅豎向裂紋同冇咁明顯嘅環形葉痕；葉基冇固定樣且超密集，樣好似手掌噉，但比較大，一般黃綠到灰綠色，直徑大概1.8m；花一般生喺葉杈，長2.8～3.5m，花萼好似個管道鐘噉，花蕾好似披針噉。每年7月開花；果係光黑色嘅橢圓形，長大概95絲米。籽好似個蛋噉，兩邊圓，長大概7毫米，直徑大概5毫米。

適應環境
植株好禁熱同凍，喺50℃嘅熱辣辣同-12℃嘅凍冰冰天氣都可以生得，甚至有好大嘅抗風能力。

用途
植物可以做庭院植物同行道樹。
老人科

老人科（英文：Geriatrics）係個醫學專科，專門研究同老人家有關嘅醫學範疇。
老人與海

《老人與海》（The Old Man and the Sea）係美國作家海明威嘅經典小說，喺1952年出版，改編自真實故事，佢就係憑呢個作品攞普立茲小說獎（英文：Pulitzer Prize for Fiction）同諾貝爾文學獎。故事講述一個叫聖地牙哥嘅老漁夫同一條巨大嘅馬林魚嘅搏鬥。

故事簡介
故事發生喺古巴嘅一個小漁村度。聖地牙哥係個已經過咗花樣年華嘅老漁夫，佢已經84日都釣唔到一條魚，佢愈嚟愈被人遺忘。佢決定再一次出海，呢一次嘅決戰對象係一條巨大嘅馬林魚。聖地牙哥划住小船出海，佢好快就釣到咗呢條巨大嘅馬林魚。佢同馬林魚展開咗一場激烈嘅鬥爭，呢條魚好強大同埋頑強，不斷噉拉扯住漁線，試圖逃走。足足三日三夜，聖地牙哥同魚進行咗一場孤單而艱苦嘅戰鬥。最後，聖地牙哥成功將馬林魚拖到去小船旁邊，但佢亦付出咗巨大嘅代價。佢筋疲力盡，身體受咗好多折磨，佢因為呢場戰鬥已經攰到冇晒氣力。不過，佢仍然為自己嘅堅持同毅力感到自豪。當聖地牙哥返到漁村嗰陣，佢發現條馬林魚已經俾鯊魚食晒啲肉，只剩咗一副魚骨。呢個令佢嘅勝利變得苦澀，佢感到好失望。然而，佢並冇被擊敗，佢保持住自己嘅尊嚴同埋堅持。
耀變體

耀變體（英文：Blazar）係種活躍星系核，可以觀測到天文物理噴流指向地球方向。
老人山

老人山（Lo Yan Shan）係香港大嶼山嘅山，海拔高303米，喺離島區嘅大嶼山中南部芝麻灣半島上面，附近範圍劃咗入南大嶼郊野公園。
老人星

老人星，又叫船底座α，係船底座一粒恆星，距離地球超過300光年，係南半球船底座最光嘅星，亦係成個天第二光嘅星，絕對星等係−5.53。
習遠平

習遠平（簡化字：习远平，1956年11月—）係中共元老習仲勲同第二任老婆齊心生嘅第二仔，現任中國共產黨中央委員會總書記習近平對落嘅細佬，陝西富平人。

生平
習遠平喺文化大革命跟阿媽下放河南，16歲返到北京喺機械廠做工人，文革後考入中國人民解放軍洛陽外國語學院（中文：中國人民解放軍洛陽外國語學院），畢業後喺軍隊做嘢，後尾經商。香港主權移交前移民香港，有澳洲綠卡。而今係「國際節能環保協會」會長。
習遠平第二任老婆係張瀾瀾。佢同前妻有個仔習明正。
習馬會

習馬會（台灣叫馬習會）係指中共中央總書記習近平同中華民國總統馬英九，作為兩岸最高領導人嘅歷史性會面，會面喺2015年11月7號喺新加坡舉行。今次會面係兩岸自1949年分治以嚟，領導人首次嘅直接接觸。本來大陸同台灣雙方有意畀兩個人以中國共產黨同中國國民黨領導人身份見面，不過馬英九喺2014年底因為地區選舉失利辭咗國民黨主席職務，因此雙方以「兩岸領導人」身份見面，互相叫對方「先生」，唔用官職稱呼。
翕和

翕和（Hop Wo，Hap Wo）係香港一地，亦係一鄉，喺大埔。翕和鄉係鄉盟，歸雙魚約，其西爲林村鄉，其東爲船灣鄉，其北係蔡坑鄉同船灣鄉，其南爲九龍約九約鄉。

史
翕和大族，主要係大埔頭鄧氏，喺大埔頭定居，有墟大埔墟。翕和亦包埋碗窰、大埔滘、鳳園等地。
一八九八年，大清租地畀英國，拓展香港。香港政府未有卽時接手，揀咗運頭角山做差館。當時問過附近泮涌，伴涌係翕和一村，話無風水問題。而另一邊太和市，係大埔七約，同翕和大族，大埔頭鄧氏不和，當中蔡坑、林村同粉嶺，就借風水阻止接收。七約喺錦山等地置礮臺，轟擊運頭角，是爲新界六日戰之始。雖然是次戰場喺翕和，翕和亦受威脅要參加，但始終堅拒參戰。英軍由沙田，過翕和地，入大埔支援。最終擊退鄉勇。
香港政府喺一八九九年四月十六號，運頭角山升旗接收新界。戰後，分地而治，翕和鄉歸雙魚約，有村大埔頭、湴涌、大埔滘、碗窰、黃宜凹、鳳園、南坑、園墩下、燕巖、打鐵岌、半山州。
習近平負面稱呼

民眾對中共中央總書記習近平嘅負面稱呼有總加速師、小熊維尼（習維尼）、習包子、熊市維尼、慶豐帝、小學生、後昭和天皇、崇禎帝、不換肩、扛麥郎、寬衣帝、習一尊、習禁評、袁二等。

權力類
2013年5月4號發行嘅《經濟學人》雜誌曾經以穿著龍袍、手持香檳嘅習近平作為封面，又喺內文講習近平表現出嘅民族主義情緒好似1793年乾隆皇帝唔肯接見英國使節馬戛爾尼嗰陣所流露出嘅自大，但當時《南華早報》嘅經濟新聞編輯陳澍認為呢篇文係反對習近平提出嘅「中國夢」。
出面圖片嘅拎 2013年5月4號發表嘅《經濟學人》雜誌封面
喺2018年3月嘅第十三屆全國人民代表大會第一次會議，《中華人民共和國憲法》被修改，始於鄧小平時代嘅幹部領導職務任期限制被廢除，美國記者托馬斯·弗里德曼之後喺《紐約時報》撰寫社論，話世界進入一個威權政體嘅領袖開始謀求絕對權力嘅時代。

習特勒
一啲媒體同批評者會用「習特勒」（Xitler）將習近平比喻做前納粹黨領袖希特拉。2016年，一個叫權平嘅朝鮮族男人話計劃著住寫有「Xitler」嘅T恤上街，之後被秘密拘捕。喺反修例運動期間，一啲塗鴉同標語用Xitler形容習近平。2020年8月1號，一段題為「Xi-Tler? Xi Jinping Emulating Adolf Hitler!」嘅7分鐘影片喺印度網站Strat News Global出現，影片比較咗習近平同希特拉嘅一啲共通點，之後Strat News Global嘅創辦人Nitin Gokhale話收到中國駐印度大使館嘅電話，要求刪除影片。

小學博士
李銳對習近平學歷真實性抱有疑問，認為佢真實水平只有小學程度
根據官方資料，習近平嘅學歷係清華大學化工系本科、清華大學馬克思主義理論與思想政治教育專業法學博士（在職研究生），但係毛澤東前秘書、前中央組織部副部長李銳認為習近平真實水平只有小學程度。自由亞洲電台等媒體同部分中國異見人士認為習近平攞到嘅清華大學化工系本科同清華大學馬克思主義理論與思想政治教育專業法學博士學位存有爭議。唔少中文批評習近平嘅輿論用「小學博士」去稱呼習近平。

扛麥郎
中國中央電視台紀錄片《習總書記的初心》第一集梁家河篇入面有習近平喺2003年11月做緊中共浙江省委書記嗰時，接受央視專訪嘅片段。習喺片入面回憶：「下雨刮風在窯洞裡鍘草，晚上跟著看牲口，還要去放羊，什麼活都干，到後來扛200斤麥子，十裡山路不換肩。」由於習嘅講法有違常理，引起《蘋果日報》同美國之音等媒體質疑。

薩格爾王
2018年3月20號，習近平喺第十三屆全國人民代表大會第一次會議閉幕式發表講話嗰陣，將西藏史詩《格薩爾王》讀錯成「薩格爾王」。新華社之後對習近平講話影片入面嘅錯誤進行修補。新浪微博亦即刻對習近平讀錯格薩爾王名稱嘅消息、評論等展開審查，當時有一段時間喺百度搵唔到「格薩爾王」同「薩格爾王」呢兩個詞語。
2020年，牆國蛙蛤蛤喺YouTube上將《小白楊》改編成諷刺佢老婆彭麗媛外遇嘅同名歌曲《薩格爾王》。

寬衣帝/通商寬衣
2016年9月4號，習近平喺2016年二十國集團杭州峰會（G20峰會）開幕演講嗰陣，將先秦史籍《國語·晉語四》入面嘅一句「輕關易道，通商寬農」，讀錯做「通商寬衣」。呢一句話本身嘅意思係減少關稅，整飭交通；促進貿易，寬以待農。之後，中共中央宣傳部喺網路上刪除屏蔽「通商寬農」呢個成語：微博、微信公眾號、博客、論壇、貼吧等互動平台，即刻對「通商寬農」同埋相關事件內容屏蔽，攔截，嚴格刪除有關評論、圖片、影片同相關信息。要求各個網站24個鐘全天候監控兼手動清理領導人G20講話「通商寬農」口誤相關內容，唔好喺網站後台用關鍵詞屏蔽方式，每兩個鐘向上級反映一次最新嘅情況匯報。新華社等官方網站上雖然有習近平演講嘅文稿，但已經將佢音頻入面句「輕關易道，通商寬農」一句刪除。

小熊維尼/習維尼
因為迪士尼卡通角色小熊維尼同習近平外表體態相似，網上出現大量相關創作。自2017年7月起，小熊維尼畀新浪微博短暫列為違禁詞。由於呢件事引起全球媒體關注，所以喺7月18號，「小熊維尼」從違禁詞列表刪除。
喺2018年2月，中國共產黨中央委員會宣布建議修憲廢除領導人任期限制之後，小熊維尼擁抱蜜罐圖片又重新被禁，兼且將小熊維尼重新納入違禁詞。同年，美國製作嘅合家歡電影《維尼與我》亦被禁止喺中國大陸上畫。
2019年10月2號播出嘅《衰仔樂園》《Band in China》一集，亦因為攞習近平個樣似小熊維尼嚟諷刺，成套動畫被封殺。
中國政府對小熊維尼嘅封殺，亦令小熊維尼成為咗一啲唔支持中共嘅人，惡搞同二次創作嘅對象。例如，高登音樂台喺2019年，就將李克勤嘅歌《紅日》改編做《習大大佢堅似維尼》，批評中國喺人權法制政制嘅問題，仲提到孟晚舟事件，推出咗一年來有近過百萬點擊率。
呢個稱呼喺一啲外國媒體都有被使用，當中包括澳洲惡搞媒體The Juice Media同埋台灣惡搞媒體眼球中央電視台。

習包子
内文：習包子事件
2013年12月28號，習近平到北京月壇北街慶豐包子鋪食包。呢個舉動體現咗習近平親民嘅形像，亦有新聞媒體表示，呢件事係經過精心策劃嘅表演。例如包鋪門口嘅停車收費員早就被告知中午需要保留停車位。
部分媒體會用諷刺嘅口吻用綽號「習包子」指稱習近平。基於同樣原因，習近平重有「慶豐帝」呢一個綽號。2016年，一位名叫權平嘅朝鮮族男人著住寫有「習包子」同「大撒幣」嘅白色T恤返工，又影相上傳到Twitter。後來被秘密拘捕，控告煽動顛覆國家政權。

總加速師
内文：總加速師
2020年開始，社交網站Twitter出現「#總加速師」嘅主題標籤，迅速成為網絡熱門詞，係對應被叫做「改革開放同現代化建設總設計師」嘅中共前領導人鄧小平。暗喻習近平上台之後實行專制獨裁統治，結果係「將中國帶向強大同美國分庭抗禮」或者「加速中國共產黨嘅崩潰，又將中國帶去深不見底嘅深淵」。

翠
源自微博，含義係「翠」字嘅拆解：「习卒」或「习二卒」。隨著網友對「翠」嘅討論熱度持續上升，甚至微博重出現咗「每日祈翠超話」，引起管理員注意。之後相關信息被「和諧」，唔少網友因為轉發或者參與咗相關話題嘅討論而畀人封殺帳號。「翠」字本身未列入搜索禁詞，而係將搜索結果進行咗精細化刪除處理，目前只可以顯示包含呢個字嘅人名同地名。
日本手機遊戲《偶像夢幻祭2》2021年2月21號喺官方微博發布活動信息嗰陣，將游戲角色「高峯翠」原本嘅漢字「翠」隱去，用日文羅馬字代替。當時主辦方重特別強調係由於特殊原因，暫時用羅馬音代替，請各位制作人理解同友好交流，唔好討論過多無關嘅事情。
翟俊威

翟俊威（Aden Chak），係香港藝人同導演，佢老豆係為社會組織和勝和嘅前坐館翟浩琛，阿哥翟俊朗亦係藝人。

早年
翟俊威喺澳洲留學返香港，由於佢對演藝事業發展有興趣，老豆亦對佢大力支持。雖然翟浩琛具有江湖背景，但係佢喺2017年接受《壹週刊》訪問嘅時候就話，自己管教兩個仔好嚴。
翔東路

翔東路（Cheung Tung Road）係香港一條路，喺新界大嶼山，連接東涌富東街（近富東邨富東廣場）同埋陰澳欣澳道，全長11公里，大部份路段同北大嶼山公路平行。
臺灣政區

臺灣政區即係臺灣本島嘅全境範圍，其中包括澎湖、金門同埋馬祖三個離島地區（俗稱外島），佢宜家係中華民國政府實際控制。

政區
目前臺灣有6個直轄市、13個縣、3個市，由人民直選首長同議會。
直轄市：臺北市、新北市、桃園市、臺中市、臺南市、高雄市。
縣：宜蘭縣、新竹縣、苗栗縣、彰化縣、南投縣、雲林縣、嘉義縣、屏東縣、花蓮縣、臺東縣、澎湖縣、金門縣、連江縣。
市：基隆市、新竹市、嘉義市。
臺灣文化

臺灣文化（粵拼：toi4 waan1 man4 faa3；臺灣閩南話：Tâi-oân bûn-hòa）係中華文化同臺灣原住民嘅融合，經已有百多年歷史。佢受到荷蘭同日本嘅統治之後，加上國民政府遷臺嘅影響同埋完整嘅選舉制度，成為咗獨具特色嘅社會體系。
臺灣文西 Only You

《臺灣文西 Only You》（Taiwan Meimei），係香港電視娛樂製作嘅遊埠節目，由羅家英、呂爵安主持，2019年8月12號到8月30號逢禮拜一到五23:00-23:30喺ViuTV播。節目主持去到臺灣識女仔同傾下兩代人對愛情嘅睇法。其中節目組安排咗香港女藝人張若錡扮臺妹做女嘉賓。
臺灣時間

國家標準時間（英文：National Standard Time），又叫臺灣時間、臺灣標準時間、臺北時間或中原標準時間，縮寫係NST，係中華民國臺灣採用嘅時間，比世界協調時間快8個鐘（UTC+8）。

簡介
臺北時間同香港時間、北京時間、及澳門標準時間屬同一時區。但喺歷史同政治因素影響下，各地維持各自嘅時間標準同埋名。中華人民共和國嘅時間標準嗌成北京時間，中華人民共和國香港特別行政區嘅時間標準嗌成香港時間，中華人民共和國澳門特別行政區叫澳門標準時間。
呢個時區係承繼中華民國大陸時期用緊嘅中原時區。
臺灣智能電話大戰

2018年臺灣智能電話大戰《499吃到飽》促銷活動吸引大量市民前往中華電信各地門市排隊申辦。日期2018年5月9號 (2018-05-09) - 2018年5月15號 (2018-05-15)地點 中華民國（臺灣）又叫499之亂、母親節之亂
臺灣智能電話大戰
係臺灣中華電信公司推銷旗下業務嘅一種方式，即係話同佢簽埋兩年半合約之後就開始每個月交租（新臺幣499元）畀電訊公司，辦理時間為期七日（2018年5月9號到5月15號），由於早前遠傳電信同台灣大哥大喺四月份出咗個著數方案（主要針對軍人、公務員同教師）引致中華電信客戶流失，跟住幾間電訊公司展開咗一連串嘅惡性競爭。台灣大哥大同遠傳電信響中華電信全面開放之後，都決定跟風。因此又稱作499之亂、母親節之亂。
臺灣日治時期行政區

臺灣日治時期嘅政區總共經歷過十次改動。由一開始1895年嘅三縣一廳，一直到最後1920年嘅五州二廳（1926年增加澎湖廳變成五州三廳）。同之前幾次分區相比，1920年嗰次分區，持續嘅時間係最耐嘅，亦喺相當程度上影響咗戰後國民政府喺臺灣嘅行政區。
另外，隨著1920年嘅州郡新地名規劃同命名，部分臺灣古地名，亦跟住改埋。譬如：打狗→高雄（今高雄市區）、阿緱→屏東（今屏東縣屏東市）、錫口→松山（今臺北市松山區）、枋橋→板橋（今新北市板橋區）、阿公店→岡山（今高雄市岡山區）、媽宮→馬公（今澎湖縣馬公市）等，並多數保留到而家。
臺灣手語

臺灣手語，係臺灣嘅聽障人士用來溝通嘅基本工具之一，源於台灣日治時期。

簡介
日治時代，日本喺臺北、臺南設立咗瘖啞學校。喺臺北有「木村盲啞教育所」，由退休海軍醫官木村謹吾喺1917年創辦。喺臺南由慈善機構慈惠院整嘅「私立台南盲啞學校」，入邊有「聾啞部」，前身係英國傳教士甘為霖喺1889年設立嘅訓盲院，喺1915年改叫盲啞學校。呢兩間學校以手語教學，令日本手語喺臺灣聾人中普及。明治時期教育方法分為東京同大阪兩大派，東京派學者喺北部，大阪派學者喺中南部。
戰後嘅聽障教育大量使用中國手語。由於大陸師資好多都留喺北部，所以臺北啟聰學校用咗唔少中國手語，臺南啟聰學校同臺中分校就少受影響。大陸師資來自北京、南京、上海、重慶、杭州等地，所用嘅手語大同小異。另外，陸君歐、姜思農等創立嘅中國聾啞學校、私立啟英學校，使用南京語系手語多啲。

按地域分
北部手語：來自東京系統嘅日本手語、中國手語
中部手語：大部分來自南部手語
南部手語：來自大阪系統嘅日本手語同部份中國手語
其中使用北部手語嘅人口相對多啲，其次為南部手語，中部手語同南部手語有少少唔同，使用人口亦相對少啲。

按溝通方式分
自然手語：聾人嘅母語，語法同聽人（可以正常聽到聲音講嘢嘅人）講嘢嘅語法唔係好相同，除咗手語之外再輔以姿勢、表情、動作等，令溝通更加順利。
文字手語：按照口語嘅字序打出嘅手語，通常每個字會對應一個手語。
注音手語：為咗教育聾嘅細路學習講嘢而發展出來嘅手語。
國語口手語：台北啟聰學校退休老師陳彩屏，修正美國史文漢先生嘅注音符號系統，教導聽障生從手語中學習口語。
1593年

1593年係平年。

響呢年死嘅人
李時珍，中國史上有名嘅醫師，著有《本草綱目》。
1590年

1590年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆十八年
越南
莫朝：興治三年
黎朝：光興十三年
朝鮮半島
宣祖二十三年
檀紀：3923年
日本
天正十八年
皇紀：2250年
佛曆：2132年～2133年
回曆：998年～999年
猶太曆：5350年～5351年
儒略曆：1589年12月22號～1590年12月21號
1590年代

1590年代係指1590年去到1599年之間嗰十年。
1592年

1592年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆二十年
越南
黎朝：光興十五年
莫朝：洪寧二年、武安元年、寶定元年、康佑元年
朝鮮半島
宣祖二十五年
檀紀：3925年
日本
天正二十年、文祿元年
皇紀：2252年
佛曆：2134年～2135年
回曆：1000年～1001年
猶太曆：5352年～5353年
儒略曆：1591年12月22號～1592年12月21號

大件事
日本入侵朝鮮，壬辰倭亂爆發，後來明朝出救兵，是爲萬曆三大征中嘅朝鮮之役。
秭赫

秭赫（GHz）係頻率單位，衍生自赫茲呢個單位。1秭赫等如109赫茲（1,000,000,000赫茲）。
移位

移位（translation）喺歐幾里得幾何上係指將物體由空間入面嘅一個位置移去另一個位。
移動迷宮：死亡解藥

《移動迷宮：死亡解藥》（Maze Runner: The Death Cure）係套2018年美國電影，《移動迷宮》同《移動迷宮：焦土試煉》嘅續集，由韋斯保執導，戴倫奧拜恩、李基洪、卡雅史葛拉迪奧主演。
秩父宮

秩父宮（日文：秩父宮，ちちぶのみやchichibu no miya）係日本舊時一個宮家，響1922年（大正11年）因為大正天皇二仔雍仁親王成年而設。
由於雍仁親王冇仔女，佢死後由老婆雍仁親王妃勢津子（日文：雍仁親王妃勢津子）繼承宮家。1995年王妃勢津子死，秩父宮絕家。
秭歸

秭歸係中國湖北宜昌一個縣，總面積2427平方公里，人口38萬。
秩父宮雍仁親王

秩父宮雍仁親王（日文：秩父宮雍仁親王／ちちぶのみや やすひとしんのう Chichibu-no-miya Yasuhito Shinnō 、1902年6月25號—1953年1月4號）係大正天皇二仔、昭和天皇細佬，乳名淳宮（日文：淳宮／あつのみや Atsu no miya），曾經係日本陸軍少將、日本國會議員，宮號係秩父宮。

經歷
由左手開始數起係皇太子裕仁親王、三笠宮崇仁親王、高松宮宣仁親王同埋雍仁佢自己
佢同大佬裕仁、二細佬宣仁年紀差唔多大，但係當三個比起上嚟，雍仁佢係最好動嗰個，例如三個人爭玩具嘅時候，雍仁多數都係最先搶到玩具嗰個。聽講，因為係咁，爺爺明治天皇經常送玩具畀佢玩，但兩爺孫好少見面。
響1909年，佢入讀學習院初等科，之後升讀學習院中等科，試過轉讀陸軍中央幼年學校。響1920年，入讀陸軍士官學校，兩年之後畢業，升上做陸軍少尉，同年設立秩父宮。響1928年，正式同松平恆雄大女節子結婚，而節子改名叫勢津子。當時啲人叫呢場婚姻做「本世紀嘅大戀愛」。勢津子曾經大過一次肚，當時佢哋好開心，但之後勢津子流產，佢哋就好傷心，之後勢津子都再冇試過大肚。
雍仁響1948年
響1931年，佢做上陸上自衛隊第1師團步兵第三連隊中隊長，響1935年做弘前市步兵第31連隊第3大隊長，而老婆勢津子都同佢一齊去弘前。
雍仁親王像
皇道派軍官一直都好想立雍仁佢做天皇，因為佢比起大佬裕仁更加受到國民鍾意（因為佢好活潑，玩滑雪同欖球都好叻，同埋嗰時侄仔明仁都未出世，再加上佢哋覺得雍仁叻過比裕仁），就連駐日盟軍總司令部阿頭麥克阿瑟都曾經諗住命令裕仁讓位畀雍仁。響1933年，明仁出世，雍仁嘅地位開始下滑。響1936年，發生咗二二六事件，之後有好多支持雍仁佢繼位嘅軍宮畀裕仁徹底清除，佢響軍隊入面嘅影響力徹底下降。
響1937年，佢到歐洲巡迴訪問，試過出席佐治六世嘅登基儀式。佢行程嘅最後一站係德國，重同希特拉響紐倫堡會談。當希特拉提到史太林嘅時候，雍仁直接咁話「我好憎佢」。之後佢一直都唔支持日本結盟，同支持日本結盟嘅裕仁相反。
響1938年，佢以陸軍少將嘅身份出任華南派遣軍參謀，參加中日戰爭。
雍仁同勢津子
1940年被診斷有肺癆，1941年開始一直喺日本養病，1953年響神奈川縣病逝，終年50歲。
秭

秭（粵拼：zi2）係唐字大數，通常係指1024（中數記法），亦可以指109（下數記法）或者10128（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。
菖蒲

菖蒲（Acorus calamus）係菖蒲屬下一種水生草本植物，生長喺溫帶地區。
菖蒲屬

菖蒲屬（粵拼：coeng1 pou4 suk6；學名：Acorus）係個單子葉植物嘅屬，舊時歸落澤瀉目天南星科，而家拆咗出嚟獨立嘅菖蒲目（Acorales）菖蒲科（Acoraceae）做唯一嘅屬。
菜刀

菜刀，對廣東人一般係講，闊身用嚟即切菜切肉嘅刀。刀柄木或鋼造，刀身接近長方形，刀背厚而實凈，刀峰薄，少少彎。

其他用
亦有人攞嚟噼友。